12. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 67 της 26 Μαρτ./11 Απρ. 1968 (ΦΕΚ  Β΄ 76) Περί συντμήσεως των περί αζητήτων προθεσμιών του Τελωνειακού Κώδικος δια τα εις το Τελωνείον Αερολιμένος Αθηνών αποτιθέμενα εμπορεύματα. Έχον υπ’ όψιν: 1)Την παρ. 5 του άρθρ. 39 του Νόμ. 1165/1918 «περί Τελωνειακού Κώδικος», προστεθείσαν δια του άρθρ. 1 παρ. 3 του Νόμ. 2876/1954. 2)Την συμφόρησιν, ήτις υφίσταται εις τους αποθηκευτικούς χώρους του Τελωνείου Αερολιμένος Αθηνών, συνεπεία α)της τεραστίας αυξήσεως, κατά τα τελευταία έτη, του όγκου των δι’ αεροσκαφών εκ της αλλοδαπής εισαγομένων και προς ταύτην εξαγομένων εμπορευμάτων και λοιπών ειδών και β)της βραδείας αποκομίσεως υπό των ενδιαφερομένων των εις τους χώρους τούτους αποτιθεμένων ειδών. Σελ. 276(α) Τεύχος 443-Σελ. 24 3)Την ανάγκην της ταχείας απελευθερώσεως των ως άνω χώρων εκ των αποτιθεμένων εις τούτους ειδών, αποφασίζει: 1)Συντέμνει, προκειμένου περί της Δ/νσεως Τελωνείου Αερολιμένος Αθηνών, απάσας τας υπό των άρθρ. 39 παρ. 1,40,44 παρ. 4 και 63 παρ. 4 του Νόμ. 1165/1918 «περί Τελωνειακού Κώδικος», ως ούτος ετροποποιήθη και συνεπληρώθη μεταγενεστέρως, προβλεπομένας περί αζητήτων εμπορευμάτων προθεσμίας, εις το ήμισυ. 2.Η σύντμησις, περί ης τη προηγουμένη παράγραφος, εφαρμόζεται, προκειμένου περί των κομισθέντων και αποθηκευθέντων μέχρι της ενάρξεως της ισχύος της παρούσης εμπορευμάτων, της παρόδου μηνός από της τοιαύτης ισχύος. 3.Η ισχύς της παρούσης άρχεται από της παρόδου 15θημέρου από της δημοσιεύσεως ταύτης δια της Εφημερίδος της Κυβερνήσεως. 